PRAAG pos klant se boek binne 96 minute! – praag.co.za
PRAAG pos klant se boek binne 96 minute!
By PRAAG probeer ons om vir al ons aanlynkopers flink en voortreflike diens te lewer. Vanoggend weer het ons 'n goeie voorbeeld van 'n tipiese aanlyntransaksie waar Klant X naby die Hartebeespoortdam 'n eksemplaar van AWEREGS deur Dan Roodt bestel het. Aangesien hy met PayPal/kredietkaart betaal het, was die betaling onmiddellik en kon ons dadelik die boek gaan pos. Trouens, tussen die kennisgewing vanaf ons aanlynwinkel tot die registrasie van die item by die poskantoor het slegs 96 minute verloop!
Die boek is presies om 7:42 vanoggend gekoop:
Slegs 96 minute later is die boek gepos, om 9:18:
Gewoonlik word die pos teen 14:00 elke middag afgehaal, dus sal die pakkie vanaand reeds by die Johannesburgse sorteersentrum genaamd "Witspos" wees en teen môre onderweg na sy bestemming. Sodoende slaag ons daarin om binne twee tot drie werksdae vir u 'n boek te lewer; binne 24 uur indien u van die koerieropsie teen 'n ekstra koste van R70 wil gebruik maak.
Met 'n bietjie geluk, behoort hierdie boek oormôre in die kliënt se posbus naby die Hartebeespoortdam te wees.
Vertel gerus u vriende en familie van ons vaartbelynde boekdiens! Ons het 'n gholfkarretjie wat heel dag heen en weer poskantoor toe ry om boeke te gaan pos om te sorg dat elke bestelling stiptelik uitgevoer word.
Besoek ons aanlynwinkel hier.
Skrywer praagGepubliseer op 9 Maart 2015 9 Maart 2015 Kategorieë Afrikaanse nuus, NuusSleutelwoord aanlynbestelling, Afrikaanse boeke, bestelling, boekdiens, Boeke, eboeke, Praag